title: Europa-Parlamentets og Rådets afgørelse nr. 1904/2006/EF af 12. december 2006 om programmet Europa for Borgerne til fremme af et aktivt medborgerskab i Europa (2007-2013)

text:
               27.12.2006

               DA

               Den Europæiske Unions Tidende

               L 378/32

      EUROPA-PARLAMENTETS OG RÅDETS AFGØRELSE Nr. 1904/2006/EF
   af 12. december 2006
   om programmet »Europa for Borgerne« til fremme af et aktivt medborgerskab i Europa (2007-2013)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 151 og 308,
   under henvisning til forslag fra Europa-Kommissionen,
   under henvisning til udtalelse fra Det Europæiske Økonomiske og Sociale Udvalg (1),
   under henvisning til udtalelse fra Regionsudvalget (2),
   efter proceduren i traktatens artikel 251 (3), og
   ud fra følgende betragtninger:

               (1)

               Med traktaten indføres unionsborgerskab, som er et supplement til det nationale statsborgerskab i medlemsstaterne. Det er en vigtig faktor for styrkelse og sikring af den europæiske integrationsproces.

               (2)

               Fællesskabet bør gøre borgerne fuldt ud bevidste om deres unionsborgerskab, om de fordele samt de rettigheder og pligter, som det indebærer, og som bør fremmes med behørig respekt for subsidiaritetsprincippet og med henblik på samhørighed.

               (3)

               Som led i de bredere overvejelser om Europas fremtid, som Det Europæiske Råd gav startskuddet til på sit møde i Bruxelles den 16.-17. juni 2005, er det især meget vigtigt at skabe fuld bevidsthed blandt de europæiske borgere om deres unionsborgerskab. Programmet »Europa for borgerne« bør derfor være et supplement til og ikke overlappe andre initiativer, der træffes i denne forbindelse.

               (4)

               For at opnå borgernes fulde støtte til den europæiske integration bør der derfor lægges mere vægt på deres fælles værdier, historie og kultur som kerneelementer i deres medlemskab af et samfund, der bygger på principperne om frihed, demokrati og respekt for menneskets værdighed, kulturelle mangfoldighed, tolerance og solidaritet i overensstemmelse med Den Europæiske Unions charter om grundlæggende rettigheder (4), der blev proklameret den 7. december 2000.

               (5)

               Fremme af et aktivt medborgerskab er helt afgørende for en styrkelse ikke blot af kampen mod racisme, fremmedhad og intolerance, men også for samhørighed og udvikling af demokratiet.

               (6)

               Der bør som led i EU's informations- og kommunikationsstrategi sikres bred formidling og stor gennemslagskraft af de aktiviteter, der støttes gennem programmet.

               (7)

               For at bringe Europa tættere på borgerne og ruste dem til at deltage fuldt ud i opbygningen af et stadig mere integreret Europa er det nødvendigt at henvende sig til alle statsborgere og personer med lovligt ophold i deltagerlandene og at inddrage dem i tværnationale udvekslings- og samarbejdsaktiviteter, der bidrager til at udvikle en følelse af at være en del af fælles europæiske idealer.

               (8)

               Europa-Parlamentet gav i en beslutning fra 1988 udtryk for, at der bør gøres en betydelig indsats for at styrke forbindelserne mellem borgerne i de forskellige medlemsstater, og at en særlig støtte fra Den Europæiske Union til udvikling af venskabsaftaler mellem kommuner i de enkelte medlemsstater både er velbegrundet og ønskelig.

               (9)

               Det Europæiske Råd har ved flere lejligheder anerkendt behovet for at bringe Den Europæiske Union og EU-institutionerne tættere på medlemsstaternes borgere. Det har tilskyndet EU's institutioner til at opretholde og støtte en åben, gennemsigtig og regelmæssig dialog med organisationerne i civilsamfundet for således at fremme borgernes deltagelse i det offentlige liv og beslutningsprocessen og samtidig fremhæve de væsentlige værdier, Europas borgere har til fælles.

               (10)

               Rådet fastlagde ved sin afgørelse 2004/100/EF af 26. januar 2004 om et EF-handlingsprogram til fremme af aktivt medborgerskab i Europa (5), et handlingsprogram som har bekræftet behovet for at fremme en løbende dialog med civilsamfundets organisationer og kommunerne og for at støtte borgernes aktive deltagelse.

               (11)

               Borgerprojekter med en tværnational og sektoroverskridende dimension er vigtige redskaber med henblik på at nå ud til borgerne og fremme europæisk bevidsthed, politisk integration i Europa, social integration og gensidig forståelse.

               (12)

               Civilsamfundets organisationer på europæisk, nationalt, regionalt og lokalt plan er vigtige elementer for borgernes aktive deltagelse i samfundslivet og bidrager til at styrke alle aspekter af det offentlige liv. De er også mellemled mellem EU og borgerne. Deres tværnationale samarbejde bør derfor fremmes og opmuntres.

               (13)

               Forskningsinstitutioner for offentlig europæisk politik kan levere idéer og overvejelser til debatten på europæisk plan. I kraft af at de udgør en forbindelse mellem EU-institutionerne og borgerne, bør de aktiviteter støttes, som er udtryk for deres engagement, for så vidt angår skabelsen af en europæisk identitet og et europæisk medborgerskab, gennem indførelse af gennemsigtige procedurer for støtte til netværk for information og udveksling.

               (14)

               Desuden bør man videreføre den indsats, som EU har påbegyndt som led i Europa-Parlamentets og Rådets afgørelse nr. 792/2004/EF af 21. april 2004 om et EF-handlingsprogram til fremme af organer, der er aktive på europæisk plan på kulturområdet (6), der har til formål at bevare og holde mindet i live om de vigtigste steder og arkiver i tilknytning til deportationerne. Bevidstheden om det fulde omfang og de tragiske konsekvenser af anden verdenskrig kan således opretholdes, og et universelt minde kan fremmes, således at man kan lægge fortiden bag sig og opbygge fremtiden.

               (15)

               I den erklæring om sport, som Det Europæiske Råd vedtog på sit møde i Nice den 7.-9. december 2000, hed det, at »selv om Fællesskabet ikke har direkte kompetence på dette område, skal det i henhold til traktatens forskellige bestemmelser tage hensyn til sportens sociale, uddannelsesmæssige og kulturelle funktioner.«

               (16)

               Der bør lægges særlig vægt på, at borgerne og civilsamfundets organisationer fra alle medlemsstaterne bliver inddraget på en afbalanceret måde i tværnationale projekter og aktiviteter.

               (17)

               Kandidatlandene og de EFTA-lande, der er parter i EØS-aftalen, anerkendes som potentielle deltagere i EF-programmer i overensstemmelse med de aftaler, der er indgået med disse lande.

               (18)

               Det Europæiske Råd vedtog på sit møde i Thessaloniki den 19. og 20. juni 2003»Thessaloniki-dagsordenen for det vestlige Balkan: På vej mod europæisk integration«, hvori landene i det vestlige Balkan blev indbudt til at deltage i EF-programmer og -agenturer. Landene i det vestlige Balkan bør derfor anerkendes som potentielle deltagere i EF-programmer.

               (19)

               Kommissionen og medlemsstaterne bør samarbejde om at sikre løbende tilsyn med og uafhængig evaluering af programmet med henblik på de ændringer, der er nødvendige, hvis foranstaltningerne skal gennemføres korrekt.

               (20)

               Der bør i forbindelse med procedurerne for tilsyn med og evaluering af programmet anvendes specifikke, målelige, realiserbare, relevante og tidsbestemte målsætninger og indikatorer.

               (21)

               Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (7) (i det følgende benævnt »finansforordningen«) og Kommissionens forordning (EF, Euratom) nr. 2342/2002 af 19. november 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (8), som sikrer Fællesskabets finansielle interesser, finder anvendelse under hensyntagen til principperne om enkelthed og konsekvens i valget af budgetinstrumenter, begrænsningen af de tilfælde, hvor Kommissionen fortsat skal være direkte ansvarlig for programmernes gennemførelse og forvaltning, og kravet om, at der skal være et rimeligt forhold mellem ressourcernes størrelse og den administrative byrde, der er forbundet med anvendelsen heraf.

               (22)

               Der bør desuden træffes passende foranstaltninger for at forebygge uregelmæssigheder og svig, og der bør tages skridt til at geninddrive midler, som er tabt, forkert udbetalt eller ukorrekt anvendt.

               (23)

               Efter princippet om forsvarlig økonomisk forvaltning kan gennemførelsen af programmet forenkles ved hjælp af finansiering med faste tilskudsbeløb til programdeltagere eller EF-tilskud til de strukturer, der er etableret på nationalt plan med henblik på programstyringen.

               (24)

               I denne afgørelse fastlægges der for programmets samlede løbetid en finansieringsramme, der udgør det primære referencegrundlag for budgetmyndigheden i forbindelse med den årlige budgetprocedure, jf. punkt 37 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (9).

               (25)

               Målene for denne afgørelse kan ikke i tilstrækkelig grad opfyldes af medlemsstaterne og kan derfor på grund af den tværnationale og multilaterale dimension i programmets foranstaltninger og aktioner bedre opfyldes på fællesskabsplan; Fællesskabet kan derfor vedtage foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål.

               (26)

               De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (10).

               (27)

               Der bør vedtages overgangsbestemmelser om tilsyn med de aktioner, der igangsættes inden den 31. december 2006, jf. afgørelse 2004/100/EF —

         TRUFFET FØLGENDE AFGØRELSE:
   Artikel 1
   Programmets formål og anvendelsesområde
   1.   Ved denne afgørelse fastlægges programmet »Europa for Borgerne«, i det følgende benævnt »programmet«, for perioden 1. januar 2007 til 31. december 2013.
   2.   Programmet bidrager til følgende generelle mål:

               a)

               at give borgerne mulighed for at indgå i et samspil med hinanden og være med til at opbygge et stadig mere integreret Europa, der er demokratisk og globalt orienteret, forenet i og beriget af sin kulturelle mangfoldighed for således at udbygge unionsborgerskabet

               b)

               at udvikle en følelse af europæisk identitet, der bygger på fælles værdier, historie og kultur

               c)

               at skabe en følelse af ejerskab i forhold til Den Europæiske Union blandt borgerne

               d)

               at fremme tolerance og gensidig forståelse mellem de europæiske borgere og respektere og fremme den kulturelle og sproglige mangfoldighed og samtidig bidrage til dialogen mellem kulturer.

         Artikel 2
   Programmets specifikke mål
   Programmet har i overensstemmelse med de grundlæggende mål i traktaten følgende specifikke mål, som gennemføres på tværnationalt plan:

               a)

               at bringe folk fra lokalsamfund i hele Europa sammen, så de kan dele og udveksle erfaringer, synspunkter og værdier, lære af historien og skabe fremtiden

               b)

               at fremme aktioner, debatter og overvejelser om medborgerskab i Europa og demokrati, fælles værdier og fælles historie og kultur gennem samarbejde inden for civilsamfundets organisationer på europæisk plan

               c)

               at bringe Europa tættere på sine borgere ved at fremme Europas værdier og resultater og samtidig bevare erindringen om fortiden

               d)

               at fremme interaktionen mellem borgerne og civilsamfundets organisationer fra alle deltagerlandene ved at bidrage til dialog mellem kulturer og fremhæve både Europas mangfoldighed og dets enhed med særlig vægt på aktiviteter, der tager sigte på at udvikle tættere bånd mellem borgere fra medlemsstaterne i Den Europæiske Union i dens sammensætning pr. 30. april 2004, og fra de medlemsstater, der er tiltrådt efter denne dato.

         Artikel 3
   Aktioner
   1.   Programmets mål forfølges ved at støtte følgende aktioner, som er nærmere beskrevet i bilagets del I:

               a)

               Aktive borgere for Europa, som omfatter:

                           —

                           venskabsbysamarbejde

                           —

                           borgerprojekter og støtteforanstaltninger

               b)

               Et aktivt civilsamfund i Europa, som omfatter:

                           —

                           strukturstøtte til forskningsinstitutioner for offentlig europæisk politik (tænketanke)

                           —

                           strukturstøtte til civilsamfundets organisationer på europæisk plan

                           —

                           støtte til projekter, der iværksættes på initiativ af civilsamfundets organisationer.

               c)

               Sammen for Europa, som omfatter:

                           —

                           arrangementer med stor synlighed, f.eks. mindehøjtideligheder, prisuddelinger, kunstneriske begivenheder og europæiske konferencer

                           —

                           undersøgelser, rundspørger og meningsmålinger

                           —

                           oplysnings- og formidlingsinstrumenter.

               d)

               Aktiv europæisk erindring i form af:

                           —

                           bevarelse af de vigtigste steder og arkiver med tilknytning til deportationer og mindehøjtideligheder for ofrene.

         2.   Der kan ved hver aktion gives forrang til en afbalanceret inddragelse af borgerne og civilsamfundets organisationer fra alle medlemsstaterne, jf. det specifikke mål i artikel 2, litra d).
   Artikel 4
   Fællesskabsforanstaltningernes form
   1.   Fællesskabsforanstaltninger kan gennemføres i form af tilskud eller offentlige kontrakter.
   2.   Tilskud fra Fællesskabet kan ydes i forskellige former, f.eks. driftstilskud, aktionstilskud, stipendier og priser.
   3.   Der vil blive indgået offentlige kontrakter om indkøb af tjenesteydelser, f.eks. arrangementer, undersøgelser og studier, oplysnings- og formidlingsinstrumenter, tilsyn og evaluering.
   4.   Modtagerne skal opfylde kravene i bilagets del II for at kunne komme i betragtning til tilskud fra Fællesskabet.
   Artikel 5
   Deltagelse i programmet
   Programmet er åbent for deltagelse af følgende lande, i det følgende benævnt »deltagerlandene«:

               a)

               medlemsstaterne

               b)

               EFTA-lande, der er parter i EØS-aftalen, jf. denne aftales bestemmelser

               c)

               kandidatlande, der nyder godt af en førtiltrædelsesstrategi, jf. de generelle principper og betingelser i de rammeaftaler, der er indgået med disse lande med henblik på deres deltagelse i EF-programmer.

               d)

               landene på det vestlige Balkan, jf. de ordninger, der indgås med disse lande inden for rammeaftalerne om de generelle principper for deres deltagelse i EF-programmer.

         Artikel 6
   Adgang til programmet
   Programmet er åbent for alle interesserede parter, der fremmer et aktivt medborgerskab i Europa, særlig for lokale myndigheder og organisationer, forskningsinstitutioner for offentlig europæisk politik (tænketanke), borgergrupper og andre civilsamfundsorganisationer.
   Artikel 7
   Samarbejde med internationale organisationer
   Programmet kan omfatte fælles og innovative aktiviteter inden for aktivt europæisk medborgerskab med relevante internationale organisationer som f.eks. Europarådet og UNESCO, på grundlag af fælles bidrag og i overensstemmelse med finansforordningen og de pågældende institutioners eller organisationers regler.
   Artikel 8
   Gennemførelsesforanstaltninger
   1.   Kommissionen vedtager de foranstaltninger, der er nødvendige for gennemførelsen af programmet, jf. bestemmelserne i bilaget.
   2.   Følgende foranstaltninger vedtages efter proceduren i artikel 9, stk. 2:

               a)

               nærmere vilkår for gennemførelsen af programmet, herunder det årlige arbejdsprogram, udvælgelseskriterierne og udvælgelsesprocedurerne

               b)

               den generelle balance mellem programmets forskellige aktioner

               c)

               ordninger for tilsyn med og evaluering af programmet

               d)

               finansiel støtte (beløb, varighed, fordeling og modtagere) ydet af Fællesskabet i forbindelse med alle driftstilskud, flerårige venskabsaftaler under aktion 1 og arrangementer med stor synlighed under aktion 3.

         3.   Alle andre foranstaltninger, der er nødvendige for gennemførelsen af dette program, vedtages efter proceduren i artikel 9, stk. 3.
   4.   Kommissionen kan inden for rammerne af den i stk. 2 nævnte procedure fastsætte retningslinjer for hver af aktionerne i bilaget for at tilpasse programmet til eventuelle ændringer i prioriteringen inden for aktivt medborgerskab i Europa.
   Artikel 9
   Udvalg
   1.   Kommissionen bistås af et udvalg.
   2.   Når der henvises til dette stykke, anvendes artikel 4 og 7 i afgørelse 1999/468/EF, jf. dennes artikel 8.
   Perioden i artikel 4, stk. 3, i afgørelse 1999/468/EF fastsættes til to måneder.
   3.   Når der henvises til dette stykke, anvendes artikel 3 og 7 i afgørelse 1999/468/EF, jf. dennes artikel 8.
   4.   Udvalget vedtager selv sin forretningsorden.
   Artikel 10
   Sammenhæng med andre af Fællesskabets og Den Europæiske Unions instrumenter
   1.   Kommissionen sikrer sammenhængen og komplementariteten mellem programmet og instrumenter på andre af Fællesskabets indsatsområder, særlig uddannelse, erhvervsuddannelse, kultur, ungdom, sport, miljø, den audiovisuelle sektor og medierne, grundlæggende rettigheder og frihedsrettigheder, social integration, ligestilling mellem mænd og kvinder, bekæmpelse af alle former for forskelsbehandling, racisme og fremmedhad, videnskabelig forskning, informationssamfundet og Fællesskabets indsats over for tredjelande, bl.a. som led i den europæiske naboskabspolitik.
   2.   Programmet kan dele ressourcer med andre af Fællesskabets og EU's instrumenter for at gennemføre aktioner, der opfylder målene for både programmet og disse andre instrumenter.
   Artikel 11
   Finansieringsrammen
   1.   Finansieringsrammen for gennemførelsen af programmet fastsættes til 215 mio. EUR for den i artikel 1 nævnte periode.
   2.   Budgetmyndigheden fastlægger bevillingerne for hvert regnskabsår inden for den finansielle ramme.
   Artikel 12
   Finansielle bestemmelser
   1.   Den finansielle bistand ydes i form af tilskud til juridiske personer. Alt efter aktionens art og det mål, der søges nået, kan der også ydes tilskud til fysiske personer.
   2.   Kommissionen kan uddele priser til fysiske eller juridiske personer for aktioner eller projekter, der gennemføres inden for rammerne af programmet.
   3.   Der kan i overensstemmelse med artikel 181 i forordning (EF, Euratom) nr. 2342/2002 og alt efter aktionens art gives tilladelse til at anvende faste tilskudsbeløb og/eller tariffer baseret på enhedspriser.
   4.   Samfinansiering i form af naturalydelser kan godkendes.
   5.   Kommissionen kan i betragtning af tilskudsmodtagernes karakter og aktionernes art beslutte at undtage tilskudsmodtagerne fra kontrollen af de faglige kompetencer og kvalifikationer, der er nødvendige for at kunne fuldføre den foreslåede aktion eller det foreslåede arbejdsprogram.
   6.   Omfanget af oplysninger fra modtageren kan begrænses, når det drejer sig om små tilskud.
   7.   I særlige tilfælde, f.eks. når det drejer sig om små tilskud, er modtageren ikke nødvendigvis forpligtet til at godtgøre sin finansielle kapacitet til at gennemføre det planlagte projekt eller arbejdsprogram.
   8.   Driftstilskud, der inden for rammerne af programmet ydes til organer, der arbejder for virkeliggørelsen af et mål af generel europæisk interesse, jf. definitionen i artikel 162 i forordning (EF, Euratom) nr. 2342/2002, nedtrappes ikke automatisk, hvis de fornyes.
   Artikel 13
   Beskyttelse af Fællesskabets finansielle interesser
   1.   Kommissionen sikrer i forbindelse med gennemførelsen af aktioner, der finansieres i henhold til denne afgørelse, at Fællesskabets finansielle interesser beskyttes gennem forholdsregler mod svig, korruption og andre ulovligheder, gennem effektiv kontrol og gennem inddrivelse af uretmæssigt udbetalte beløb samt, hvis der konstateres uregelmæssigheder, gennem sanktioner, der skal være effektive, stå i rimeligt forhold til overtrædelsens omfang og have en afskrækkende virkning, jf. Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (11), Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (12) og Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (13).
   2.   For så vidt angår fællesskabsaktioner, der finansieres inden for rammerne af programmet, forstås der ved uregelmæssighed i henhold til artikel 1, stk. 2, i forordning (EF, Euratom) nr. 2988/95 enhver overtrædelse af en fællesskabsbestemmelse eller forsømmelse af en kontraktlig forpligtelse, som kan tilskrives en økonomisk beslutningstagers handling eller undladelse, der skader eller kunne skade Den Europæiske Unions almindelige budget eller budgetter, der forvaltes af De Europæiske Fællesskaber, ved afholdelse af en uretmæssig udgift.
   3.   Kommissionen begrænser eller udskyder betaling af den finansielle bistand til en aktion eller inddriver den, hvis der konstateres uregelmæssigheder, herunder manglende overholdelse af bestemmelserne i denne afgørelse eller i den enkelte beslutning, kontrakt eller aftale om ydelse af den pågældende finansielle bistand, eller hvis det viser sig, at der, uden at Kommissionen er blevet anmodet om godkendelse heraf, er foretaget en ændring af aktionen, der strider mod dennes art eller mod gennemførelsesbetingelserne.
   4.   Hvis fristerne ikke overholdes, eller hvis gennemførelsen af en aktion kun kan give ret til en del af den tildelte finansielle bistand, anmoder Kommissionen modtageren om at fremsætte sine bemærkninger inden for en nærmere fastsat frist. Giver modtageren ikke en rimelig begrundelse, kan Kommissionen annullere resten af støttebeløbet og kræve allerede udbetalte beløb tilbagebetalt.
   5.   Ethvert uretmæssigt udbetalt beløb skal tilbagebetales til Kommissionen. Beløb, der ikke betales tilbage i rette tid, pålægges morarente på de betingelser, der er fastsat i finansforordningen.
   Artikel 14
   Tilsyn og evaluering
   1.   Kommissionen fører løbende tilsyn med programmet. Resultaterne af dette tilsyn og evalueringsprocessen anvendes i forbindelse med programmets gennemførelse. Tilsynet omfatter bl.a. udarbejdelse af de rapporter, der er nævnt i stk. 3, litra a) og c).
   De specifikke mål kan tages op til revision i overensstemmelse med traktatens artikel 251.
   2.   Kommissionen iværksætter regelmæssige uafhængige eksterne evalueringer af programmet og aflægger regelmæssigt rapport til Europa-Parlamentet.
   3.   Kommissionen forelægger Europa-Parlamentet, Rådet, Det Europæiske Økonomiske og Sociale Udvalg og Regionsudvalget:

               a)

               en midtvejsrapport om de opnåede resultater og om de kvalitative og kvantitative aspekter af programmets gennemførelse senest den 31. december 2010

               b)

               en meddelelse om fortsættelsen af programmet senest den 31. december 2011

               c)

               en efterfølgende evalueringsrapport senest den 31. december 2015.

         Artikel 15
   Overgangsbestemmelse
   Aktioner, der er påbegyndt inden den 31. december 2006 på grundlag af afgørelse 2004/100/EF, forvaltes fortsat efter nævnte afgørelse, indtil de er fuldført.
   I henhold til artikel 18 i finansforordningen kan der stilles bevillinger svarende til formålsbestemte indtægter hidrørende fra tilbagebetaling af uretmæssigt udbetalte beløb i medfør af afgørelse 2004/100/EF til rådighed for programmet.
   Artikel 16
   Ikrafttrædelse
   Denne afgørelse træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2007.

      Udfærdiget i Strasbourg, den 12. december 2006

            På Europa-Parlamentets vegne

         JOsep BORRELL FONTELLES

            Formand

            På Rådets vegne

         Mauri PEKKARINEN

            Formand

      (1)  EUT C 28 af 3.2.2006, s. 29.

      (2)  EUT C 115 af 16.5.2006, s. 81.

      (3)  Europa-Parlamentets udtalelse af 5.4.2006 (endnu ikke offentliggjort i EUT), Rådets fælles holdning af 25. 9.2006 (endnu ikke offentliggjort i EUT) og Europa-Parlamentets holdning af 25.10.2006 (endnu ikke offentliggjort i EUT). Rådets afgørelse af 11.12.2006

      (4)  EFT C 364 af 18.12.2000, s. 1.

      (5)  EUT L 30 af 4.2.2004, s. 6.

      (6)  EFT L 138 af 30.4.2004, s. 40.

      (7)  EFT L 248 af 16.9.2002, s. 1.

      (8)  EFT L 357 af 31.12.2002, s. 1. Senest ændret ved Kommissionens forordning (EF, Euratom) nr. 1248/2006 (EUT L 227 af 19.8.2006, s. 3).

      (9)  EUT C 139 af 14.6.2006, s. 1.

      (10)  EFT L 184 af 17.7.1999, s. 23, senest ændret ved beslutning 2006/512/EF (EUT L 200 af 22.7.2006, s. 11).

      (11)  EFT L 312 af 23.12.1995, s. 1.

      (12)  EFT L 292 af 15.11.1996, s. 2.

      (13)  EFT L 136 af 31.5.1999, s. 1.

      BILAG
      I.   BESKRIVELSE AF AKTIONERNE
      Supplerende oplysninger om adgang til programmet
      Civilsamfundsorganisationer som omhandlet i artikel 6 omfatter bl.a. fagforeninger, uddannelsesinstitutioner og organisationer, som er aktive inden for frivilligt arbejde, og amatørsport.
      AKTION 1:   Aktive borgere for Europa
      Denne del af programmet er specielt rettet mod aktiviteter, der inddrager borgere. Aktiviteterne kan inddeles i to typer foranstaltninger:
      Venskabsbysamarbejde
      Denne foranstaltning tager sigte på aktiviteter, der omhandler eller fremmer en direkte udveksling mellem europæiske borgere gennem deltagelse i venskabsbysamarbejde. Der kan være tale om enkeltstående aktiviteter eller pilotaktiviteter eller strukturerede, flerårige aftaler, der indgås mellem flere partnere, der bygger på en nærmere fastlagt model, og som omfatter en række aktiviteter (fra borgermøder til konferencer eller seminarer om emner af fælles interesse) og relevante publikationer i forbindelse med venskabsbysamarbejde. Foranstaltningen vil aktivt bidrage til at styrke den gensidige viden og forståelse borgerne og kulturerne imellem.
      I 2007, 2008 og 2009 kan der ydes strukturstøtte direkte til De Europæiske Kommuners og Regioners Råd (CEMR), et organ, der arbejder for virkeliggørelsen af et mål af generel europæisk interesse, og som er aktivt inden for venskabsbysamarbejde.
      Borgerprojekter og støtteforanstaltninger
      Inden for rammerne af denne foranstaltning ydes der tilskud til forskellige projekter, der har en tværnational og sektoroverskridende dimension, og som inddrager borgerne direkte. Projekter, som tager sigte på at fremme deltagelse på lokalt niveau, prioriteres. Udviklingen i samfundet vil være bestemmende for omfanget og rækkevidden af projekterne, hvor der ved hjælp af innovative metoder vil blive set på, hvordan de konstaterede behov kan tilgodeses. Brugen af ny teknologi, særlig informationssamfundets teknologier, støttes. Projekterne vil samle borgere med forskellig baggrund, der handler i fællesskab eller drøfter fælles europæiske spørgsmål, og vil på denne måde udvikle en gensidig forståelse og øge kendskabet til den europæiske integrationsproces.
      For at opnå bedre venskabsbysamarbejde og borgerprojekter er det også nødvendigt at udvikle støtteforanstaltninger, der går ud på at udveksle bedste praksis, at samle de erfaringer, de interesserede parter på lokalt og regionalt plan har gjort, herunder offentlige myndigheder, og at udvikle nye færdigheder, f.eks. gennem uddannelse.
      Mindst 45 % af det samlede budget, der afsættes til programmet, anvendes til denne aktion.
      AKTION 2:   Et aktivt civilsamfund i Europa
      Strukturstøtte til forskningsinstitutioner for offentlig europæisk politik (tænketanke)
      Organer, der udvikler nye idéer og overvejelser om europæiske spørgsmål, er vigtige institutionelle samtalepartnere, der kan levere uafhængige strategiske, sektoroverskridende anbefalinger til EU-institutionerne. De kan iværksætte aktiviteter, der sætter gang i debatten, særlig om medborgerskab af Den Europæiske Union og om europæiske værdier og kulturer. Denne foranstaltning skal styrke den institutionelle kapacitet hos de organisationer, der er repræsentative, som skaber en virkelig europæisk merværdi, som kan give store multiplikatoreffekter, og som endelig kan samarbejde med andre modtagere af programmet. Det er i denne forbindelse vigtigt at styrke de transeuropæiske net. Der kan ydes tilskud på grundlag af et flerårigt arbejdsprogram, der omfatter en række emner eller aktiviteter.
      I 2007, 2008 og 2009 kan der ydes strukturstøtte direkte til tænketanken »Notre Europe« og »Institut für Europäische Politik« som organer, der arbejder for virkeliggørelsen af et mål af generel europæisk interesse.
      Strukturstøtte til civilsamfundets organisationer på europæisk plan
      Civilsamfundsorganisationer er et vigtigt element i borgernes aktive engagement i uddannelse, kultur og politik i samfundslivet. Der er behov for dem, og de bør være i stand til at operere og samarbejde på europæisk plan. De skal også kunne deltage i politikformulering på grundlag af høring. Foranstaltningen vil give dem den fornødne kapacitet og stabilitet til at fungere sektoroverskridende og horisontalt som tværnationale katalysatorer for deres medlemmer og for civilsamfundet på europæisk plan og således bidrage til at opfylde programmets målsætninger. Det er i denne forbindelse vigtigt at styrke de transeuropæiske net og de europæiske sammenslutninger. Der kan ydes tilskud på grundlag af et flerårigt arbejdsprogram, der omfatter en række emner eller aktiviteter.
      I 2007, 2008 og 2009 kan der ydes strukturstøtte direkte til tre organer, der arbejder for virkeliggørelsen af et mål af generel europæisk interesse: platformen for europæiske ngo'er på det sociale område, Europabevægelsen og Det Europæiske Råd for Flygtninge og Personer i Eksil.
      Støtte til projekter, der iværksættes på initiativ af civilsamfundets organisationer
      Civilsamfundsorganisationer på lokalt, regionalt, nationalt eller europæisk plan kan inddrage borgerne eller repræsentere deres interesser gennem debat, publikationer, støtte og andre konkrete tværnationale projekter. Hvis civilsamfundsorganisationernes aktiviteter får en europæisk dimension, eller hvis denne dimension udbygges, kan organisationerne forbedre deres kapacitet og nå ud til en større målgruppe. Et direkte samarbejde mellem civilsamfundets organisationer fra forskellige medlemsstater vil bidrage til at skabe gensidig forståelse for de forskellige kulturer og synspunkter og til at identificere fælles anliggender og værdier. Dette kan ske i form af enkeltstående projekter, men samtidig vil en mere langsigtet strategi også sikre en mere varig effekt og udvikling af netværk og synergieffekter.
      Ca. 31 % af det samlede budget, der afsættes til programmet, anvendes til denne aktion.
      AKTION 3:   Sammen for Europa
      Arrangementer med stor synlighed
      Under denne foranstaltning ydes der tilskud til arrangementer organiseret af Kommissionen, eventuelt i samarbejde med medlemsstaterne eller andre relevante partnere, som har et betydeligt omfang og en stor rækkevidde, som har gennemslagskraft over for Europas befolkninger, som bidrager til at øge deres følelse af at være en del af det samme fællesskab, som gør dem bevidst om Den Europæiske Unions historie, resultater og værdier, som inddrager dem i dialogen mellem kulturer, og som bidrager til at udvikle deres europæiske identitet.
      Der kan være tale om højtideligheder til minde om historiske begivenheder, festligholdelse af europæiske præstationer, kunstneriske arrangementer, oplysningsarbejde om bestemte emner, europæiske konferencer og uddeling af priser for særlige indsatser. Brugen af ny teknologi, særlig informationssamfundets teknologier, støttes.
      Undersøgelser
      Kommissionen vil gennemføre undersøgelser, rundspørger og meningsmålinger for at opnå en bedre forståelse af aktivt medborgerskab på europæisk plan.
      Oplysnings- og formidlingsinstrumenter
      Den fokus, der er på borgerne, og de mange forskellige former for initiativer, der findes for et aktivt medborgerskab, kræver en internetportal og andre instrumenter til at oplyse bredt om de forskellige aktiviteter under programmet, andre europæiske aktioner angående medborgerskab og andre relevante initiativer.
      I 2007, 2008 og 2009 kan der ydes strukturstøtte direkte til »Association Jean Monnet«, »Centre européen Robert Schuman« og »Maisons de l'Europe« (Europahuse), der er sluttet sammen på nationalt og europæisk niveau, som organer, der arbejder for virkeliggørelsen af et mål af generel europæisk interesse.
      Ca. 10 % af det samlede budget, der afsættes til programmet, anvendes til denne aktion.
      AKTION 4:   Aktiv europæisk erindring
      Under denne foranstaltning kan der ydes til støtte til projekter af følgende kategori:

                  —

                  projekter, der har til formål at bevare de vigtigste steder og mindesmærker med tilknytning til massedeportationerne, de tidligere koncentrationslejre eller nazismens andre skuepladser for lidelser og udryddelser i stor målestok samt arkiver, der dokumenterer disse begivenheder, og aktioner, der har til formål at bevare mindet om ofrene samt mindet om dem, der under ekstreme forhold reddede folk fra holocaust

                  —

                  projekter, der har til formål at mindes ofrene for masseudryddelser og massedeportationer med tilknytning til stalinismen samt at bevare mindesmærker og arkiver, der dokumenterer disse begivenheder.

            Ca. 4 % det samlede budget, der afsættes til programmet, anvendes til denne aktion.
      II.   PROGRAMFORVALTNING
      Principperne om gennemsigtighed og åbenhed tjener for en lang række organisationer og projekter som rettesnor for programmets gennemførelse. Projekterne og aktiviteterne udvælges derfor som hovedregel ved åbne indkaldelser af forslag. Fravigelse fra denne regel er kun mulig i ganske særlige tilfælde og i fuld overensstemmelse med artikel 168, stk. 1, litra c) og d), i forordning (EF, Euratom) nr. 2342/2002.
      Programmet videreudvikler princippet om flerårige partnerskaber på grundlag af aftalte mål og er baseret på gennemgangen af resultaterne for at sikre, at det både kommer civilsamfundet og Den Europæiske Union til gode. Den maksimale varighed af finansieringer, der tildeles gennem en aftale om et engangstilskud, er begrænset til 3 år.
      Nogle aktioner kan kræve en centraliseret indirekte forvaltning ved et forvaltningsorgan eller, især for aktion 1, ved nationale kontorer.
      Alle aktionerne gennemføres på tværnationalt plan. De vil fremme borgernes og idéernes mobilitet i Den Europæiske Union.
      Aspekterne netværkssamarbejde og fokusering på multiplikatoreffekter, herunder brug af informations- og kommunikationsteknologier, spiller en vigtig rolle og vil komme til udtryk både i aktiviteternes art og i viften af deltagende organisationer. Der gøres en indsats for at fremme udviklingen af samspils- og synergieffekter blandt de forskellige parter, der deltager i programmet.
      Programmets budget kan også anvendes til at dække udgifter i forbindelse med forberedelse, opfølgning, tilsyn, revision og evaluering, der er direkte nødvendige for forvaltningen af programmet og for virkeliggørelsen af målene, bl.a. undersøgelser, møder, oplysnings- og publikationsarbejde, udgifter i forbindelse med it-net til informationsudveksling og alle andre udgifter til administrativ og teknisk bistand, som Kommissionen måtte træffe beslutning om med henblik på programmets forvaltning.
      De samlede administrative udgifter i forbindelse med programmet bør stå i forhold til de opgaver, der er omfattet af det pågældende program, og bør udgøre ca. 10 % af det samlede budget, der afsættes til programmet.
      Kommissionen kan om nødvendigt gennemføre oplysnings-, publikations- og formidlingsaktiviteter og dermed sikre bred formidling og stor gennemslagskraft af de aktiviteter, der støttes gennem programmet.
      III.   KONTROL OG REVISION
      Revisionen af de projekter, der udvælges i henhold til denne afgørelse, foregår ved stikprøvekontrol.
      Tilskudsmodtageren skal stille al dokumentation for udgifter til rådighed for Kommissionen i fem år fra den sidste udbetaling. Tilskudsmodtageren skal sørge for, at dokumentation, der i givet fald befinder sig hos partnere eller medlemmer, stilles til rådighed for Kommissionen.
      Kommissionen kan enten direkte ved hjælp af en af sine medarbejdere eller via et andet kvalificeret eksternt organ efter eget valg foretage en revision af anvendelsen af tilskuddet. En sådan revision kan foretages i hele kontraktens løbetid og i en periode på fem år fra dagen for betaling af tilskuddets saldo. Resultaterne af en sådan revision kan føre til, at Kommissionen træffer beslutning om tilbagekrævning.
      Kommissionens personale og eksterne personer, der har fået mandat fra Kommissionen, skal i det omfang, det er nødvendigt til udførelse af denne revision, have adgang til modtagerens kontorlokaler og til alle nødvendige oplysninger, herunder i elektronisk form.
      Revisionsretten og Det Europæiske Kontor for Bekæmpelse af Svig (OLAF) skal have samme rettigheder som Kommissionen, bl.a. ret til adgang.


title: 2010/594/EU: Det Europæiske råds afgørelse af 16. september 2010 om ændring af listen over rådssammensætninger

text:
               6.10.2010

               DA

               Den Europæiske Unions Tidende

               L 263/12

         DET EUROPÆISKE RÅDS AFGØRELSE
   af 16. september 2010
   om ændring af listen over rådssammensætninger
   (2010/594/EU)
   DET EUROPÆISKE RÅD HAR —
   under henvisning til traktaten om Den Europæiske Union, særlig artikel 16, stk. 6, første afsnit,
   under henvisning til traktaten om Den Europæiske Unions funktionsmåde, særlig artikel 236, litra a), og
   ud fra følgende betragtninger:

               (1)

               Med henblik på at afspejle de ændringer i benævnelsen af rådssammensætninger, som Lissabontraktaten har medført i forhold til de tidligere traktater, hvad angår rummet og sport, bør benævnelsen af rådssammensætningen »konkurrenceevne (det indre marked, industri og forskning)« tilpasses ved tilføjelsen af ordet »rummet« og benævnelsen af rådssammensætningen »uddannelse, ungdom og kultur« tilpasses ved tilføjelsen af ordet »sport«.

               (2)

               Listen over rådssammensætninger i bilaget til afgørelse 2009/878/EU vedtaget af Rådet (almindelige anliggender) af 1. december 2009 om fastlæggelse af listen over andre rådssammensætninger end dem, der er omhandlet i artikel 16, stk. 6, andet og tredje afsnit, i traktaten om Den Europæiske Union (1), som er gengivet i bilag I til Rådets forretningsorden (2), bør derfor ændres —

         VEDTAGET DENNE AFGØRELSE:
   Artikel 1
   Listen over rådssammensætninger i bilaget til afgørelse 2009/878/EU, og dermed listen over rådssammensætninger i bilag I til Rådets forretningsorden, ændres som følger:

               1)

               Punkt 6 »Konkurrenceevne (det indre marked, industri og forskning)« affattes således:

                           »6.

                           Konkurrenceevne (det indre marked, industri, forskning og rummet)«.

               2)

               Punkt 10 »Uddannelse, ungdom og kultur« affattes således:

                           »10.

                           Uddannelse, ungdom, kultur og sport«.

         Fodnoterne forbliver uændret.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 16. september 2010.

            På Det Europæiske Råds vegne

         H. VAN ROMPUY

            Formand

      (1)  EUT L 315 af 2.12.2009, s. 46.

      (2)  EUT L 325 af 11.12.2009, s. 35.


title: 2013/715/EU: Rådets afgørelse af 2. december 2013 om fastlæggelse af den holdning, der skal indtages på Den Europæiske Unions vegne på Verdenshandelsorganisationens Ministerkonference vedrørende Republikken Yemens tiltrædelse af Verdenshandelsorganisationen

text:
               6.12.2013

               DA

               Den Europæiske Unions Tidende

               L 326/44

         RÅDETS AFGØRELSE
   af 2. december 2013
   om fastlæggelse af den holdning, der skal indtages på Den Europæiske Unions vegne på Verdenshandelsorganisationens Ministerkonference vedrørende Republikken Yemens tiltrædelse af Verdenshandelsorganisationen
   (2013/715/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 12. april 2000 ansøgte Republikken Yemens regering om tiltrædelse af Marrakeshoverenskomsten om oprettelse af Verdenshandelsorganisationen (WTO) i henhold til artikel XII i overenskomsten.

               (2)

               En arbejdsgruppe vedrørende Republikken Yemens tiltrædelse blev nedsat den 17. og 19. juli 2000 med den opgave at nå til enighed om tiltrædelsesvilkår, der er acceptable for Republikken Yemen og alle WTO's medlemmer.

               (3)

               Kommissionen har på Unionens vegne ført forhandlinger om en omfattende række tilsagn fra Republikken Yemens side om markedsadgang, som opfylder Unionens ønsker.

               (4)

               Disse tilsagn indgår nu i protokollen om Republikken Yemens tiltrædelse af WTO.

               (5)

               Tiltrædelsen af WTO ventes at yde et positivt og varigt bidrag til processen med økonomisk reform og bæredygtig udvikling i Republikken Yemen.

               (6)

               Tiltrædelsesprotokollen bør derfor godkendes.

               (7)

               Artikel XII i overenskomsten om oprettelse af WTO indeholder en bestemmelse om, at tiltrædelsesvilkårene aftales mellem det tiltrædende medlem og WTO, og at WTO's Ministerkonference godkender tiltrædelsesvilkårene på WTO's vegne.

               (8)

               Det er hensigtsmæssigt at fastlægge den holdning, der skal indtages på Unionens vegne på WTO's Ministerkonference vedrørende Republikken Yemens tiltrædelse af WTO —

         VEDTAGET DENNE AFGØRELSE:
   Artikel 1
   Den holdning, der skal indtages på Den Europæiske Unions vegne på WTO's Ministerkonference vedrørende Republikken Yemens tiltrædelse af WTO, er at godkende tiltrædelsen.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 2. december 2013.

            På Rådets vegne

         E. GUSTAS

            Formand


Avis juridique important

|

31999D0824

1999/824/EF, Euratom: Rådets afgørelse af 6. december 1999 om beskikkelse af et nederlandsk medlem af Det Økonomiske og Sociale Udvalg

EF-Tidende nr. L 323 af 15/12/1999 s. 0012 - 0012

RÅDETS AFGØRELSEaf 6. december 1999om beskikkelse af et nederlandsk medlem af Det Økonomiske og Sociale Udvalg(1999/824/EF, Euratom)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 258,under henvisning til traktaten om oprettelse af Det Europæiske Atomenergifællesskab, særlig artikel 166,under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),i betragtning af, at en plads som medlem af Det Økonomiske og Sociale Udvalg er blevet ledig efter A.A. Jaarsmas fratrædelse, der blev meddelt Rådet den 19. april 1999,under henvisning til den kandidatliste, som den nederlandske regering har forelagt, ogefter at have indhentet udtalelse fra Kommissionen for De Europæiske Fællesskaber -TRUFFET FØLGENDE AFGØRELSE:Eneste artikelP.L.H. Geraads beskikkes som medlem af Det Økonomiske og Sociale Udvalg som efterfølger for A.A. Jaarsma for den resterende del af dennes mandatperiode, dvs. indtil den 20. september 2002.Udfærdiget i Bruxelles, den 6. december 1999.På Rådets vegneT. HALONENFormand(1) EFT L 257 af 19.9.1998, s. 37.


title: 2014/546/EU, Euratom: Europa-Parlamentets afgørelse af 3. april 2014 om decharge for gennemførelsen af budgettet for Forvaltningsorganet for Små og Mellemstore Virksomheder (tidligere Forvaltningsorganet for Konkurrenceevne og Innovation) for regnskabsåret 2012

text:
               5.9.2014

               DA

               Den Europæiske Unions Tidende

               L 266/104

         EUROPA-PARLAMENTETS AFGØRELSE
   af 3. april 2014
   om decharge for gennemførelsen af budgettet for Forvaltningsorganet for Små og Mellemstore Virksomheder (tidligere Forvaltningsorganet for Konkurrenceevne og Innovation) for regnskabsåret 2012
   (2014/546/EU, Euratom)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2012 (1),

               —

               der henviser til det konsoliderede årsregnskab for Den Europæiske Union for regnskabsåret 2012 — (COM(2013) 570 — C7-0273/2013) (2),

               —

               der henviser til årsregnskabet for Forvaltningsorganet for Konkurrenceevne og Innovation for regnskabsåret 2012,

               —

               der henviser til Kommissionens beretning om opfølgning af dechargeafgørelserne for 2011 (COM(2013) 668) og de arbejdsdokumenter fra Kommissionens tjenestegrene, der er vedføjet denne beretning (SWD(2013) 348 og SWD(2013) 349),

               —

               der henviser til Kommissionens rapport om evalueringen af Unionens finanser på grundlag af de resultater, der er opnået (COM(2013) 461), og til de arbejdsdokumenter fra Kommissionens tjenestegrene, der er vedføjet denne beretning (SWD(2013) 228 og SWD(2013) 229),

               —

               der henviser til Kommissionens årsberetning til dechargemyndigheden om de interne revisioner, der er foretaget i 2012 (COM(2013) 606), og det arbejdsdokument fra Kommissionens tjenestegrene, der er vedføjet denne beretning (SWD(2013) 314),

               —

               der henviser til Revisionsrettens beretning om årsregnskabet for Forvaltningsorganet for Konkurrenceevne og Innovation for regnskabsåret 2012, med organets svar (3),

               —

               der henviser til Revisionsrettens erklæring (4) om regnskabernes rigtighed og de underliggende transaktioners lovlighed og formelle rigtighed for regnskabsåret 2012, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 18. februar 2014 om decharge til forvaltningsorganerne for gennemførelsen af budgettet for regnskabsåret 2012 (05850/2014 — C7-0049/2014),

               —

               der henviser til artikel 317, 318 og 319 i traktaten om Den Europæiske Unions funktionsmåde og artikel 106 A i traktaten om oprettelse af Det Europæiske Atomenergifællesskab,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 55, 145, 146 og 147,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6), særlig artikel 62, 164, 165 og 166,

               —

               der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (7), særlig artikel 14, stk. 3,

               —

               der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (8), særlig artikel 66, stk. 1 og 2,

               —

               der henviser til Kommissionens afgørelse 2004/20/EF af 23. december 2003 om oprettelse af et forvaltningsorgan benævnt »Forvaltningsorganet for Intelligent Energi« til forvaltning af Fællesskabets energipolitiske indsats i medfør af Rådets forordning (EF) nr. 58/2003 (9),

               —

               der henviser til Kommissionens afgørelse 2007/372/EF af 31. maj 2007 om ændring af afgørelse 2004/20/EF med henblik på omdannelse af »Forvaltningsorganet for Intelligent Energi« til Forvaltningsorganet for Konkurrenceevne og Innovation (10),

               —

               der henviser til Kommissionens gennemførelsesafgørelse 2013/771/EU af 17. december 2013 om oprettelse af Forvaltningsorganet for Små og Mellemstore Virksomheder samt om ophævelse af afgørelse 2004/20/EF og 2007/372/EF (11),

               —

               der henviser til forretningsordenens artikel 76 og bilag VI,

               —

               der henviser til betænkning fra Budgetkontroludvalget og udtalelser fra de øvrige berørte udvalg (A7-0242/2014),

               A.

               der henviser til, at Kommissionen i henhold til artikel 17, stk. 1, i traktaten om Den Europæiske Union skal gennemføre budgettet og forvalte programmer, og at dette skal ske på eget ansvar i henhold til artikel 317 i traktaten om Den Europæiske Unions funktionsmåde i samarbejde med medlemsstaterne og i overensstemmelse med princippet om forsvarlig økonomisk forvaltning;

               1.

               meddeler direktøren for Forvaltningsorganet for Små og Mellemstore Virksomheder (tidligere Forvaltningsorganet for Konkurrenceevne og Innovation) decharge for gennemførelsen af forvaltningsorganets budget for regnskabsåret 2012;

               2.

               fremsætter sine bemærkninger i beslutningen, der udgør en integrerende del af afgørelserne om decharge for gennemførelsen af Den Europæiske Unions almindelige budget for regnskabsåret 2012, Sektion III — Kommissionen og forvaltningsorganerne;

               3.

               pålægger sin formand at sende denne afgørelse og afgørelsen om decharge for gennemførelsen af Den Europæiske Unions almindelige budget for regnskabsåret 2012, Sektion III — Kommissionen, og beslutningen, der udgør en integrerende del af disse afgørelser, til direktøren for Forvaltningsorganet for Små og Mellemstore Virksomheder, Rådet, Kommissionen, Den Europæiske Unions Domstol og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT L 56 af 29.2.2012.

      (2)  EUT C 334 af 15.11.2013, s. 1.

      (3)  EUT C 365 af 13.12.2013, s. 49.

      (4)  EUT C 331 af 14.11.2013, s. 10.

      (5)  EFT L 248 af 16.9.2002, s. 1.

      (6)  EUT L 298 af 26.10.2012, s. 1.

      (7)  EFT L 11 af 16.1.2003, s. 1.

      (8)  EUT L 297 af 22.9.2004, s. 6.

      (9)  EUT L 5 af 9.1.2004, s. 85.

      (10)  EUT L 140 af 1.6.2007, s. 52.

      (11)  EUT L 341 af 18.12.2013, s. 73.


Avis juridique important

|

31996D0677

Rådets Afgørelse af 25. november 1996 om forlængelse af fælles holdning 95/544/FUSP vedrørende Nigeria

EF-Tidende nr. L 315 af 04/12/1996 s. 0003 - 0003

RÅDETS AFGØRELSE af 25. november 1996 om forlængelse af fælles holdning 95/544/FUSP vedrørende Nigeria (96/677/FUSP) RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel J.2, ogud fra følgende betragtninger:Den 4. december 1995 fastlagde Rådet fælles holdning 95/544/FUSP (1) vedrørende Nigeria;gyldigheden af den fælles holdning 95/544/FUSP er blevet forlænget til den 4. december 1996 ved fælles holdning 96/361/FUSP (2);på baggrund af betragtningerne i stk. 3 i fælles holdning 95/544/FUSP bør denne fælles holdning forlænges yderligere -TRUFFET FØLGENDE AFGØRELSE:1. Fælles holdning 95/544/FUSP forlænges indtil den 4. juni 1997.2. Denne afgørelse offentliggøres i Tidende.Udfærdiget i Bruxelles, den 25. november 1996.På Rådets vegneD. SPRINGFormand(1) EFT nr. L 309 af 21. 12. 1995, s. 1.(2) EFT nr. L 143 af 15. 6. 1996, s. 1.


title: 2014/172/EU: Rådets afgørelse af 22. oktober 2013 om undertegnelse på Den Europæiske Unions og dens medlemsstaters vegne og midlertidig anvendelse af protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side for at tage hensyn til Republikken Kroatiens tiltrædelse af Den Europæiske Union

text:
               28.3.2014

               DA

               Den Europæiske Unions Tidende

               L 93/1

         RÅDETS AFGØRELSE
   af 22. oktober 2013
   om undertegnelse på Den Europæiske Unions og dens medlemsstaters vegne og midlertidig anvendelse af protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side for at tage hensyn til Republikken Kroatiens tiltrædelse af Den Europæiske Union
   (2014/172/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217, sammenholdt med artikel 218, stk. 5, og artikel 218, stk. 8, andet afsnit,
   under henvisning til akten om Kroatiens tiltrædelse, særlig artikel 6, stk. 2, andet afsnit
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 24. september 2012 bemyndigede Rådet Kommissionen til på Den Europæiske Unions, dens medlemsstaters og Republikken Kroatiens vegne at indlede forhandlinger med Montenegro om en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side for at tage hensyn til Republikken Kroatiens tiltrædelse af Den Europæiske Union (»protokollen«).

               (2)

               Disse forhandlinger blev afsluttet med paraferingen af protokollen den 16. maj 2013.

               (3)

               Protokollen bør undertegnes på Unionens og dens medlemsstaters vegne med forbehold af dens indgåelse på et senere tidspunkt.

               (4)

               Indgåelsen af protokollen er omfattet af en særskilt procedure for så vidt angår anliggender, der henhører under Det Europæiske Atomenergifællesskabs kompetence.

               (5)

               I betragtning af Kroatiens tiltrædelse af Unionen den 1. juli 2013 bør protokollen anvendes midlertidigt med virkning fra den nævnte dato —

         VEDTAGET DENNE AFGØRELSE:
   Artikel 1
   Der gives herved bemyndigelse til på Unionens og dens medlemsstaters vegne at undertegne protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side for at tage hensyn til Republikken Kroatiens tiltrædelse af Den Europæiske Union med forbehold af dens indgåelse.
   Teksten til protokollen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne protokollen på Unionens og dens medlemsstaters vegne.
   Artikel 3
   I overensstemmelse med protokollens artikel 12 anvendes den midlertidigt fra den 1. juli 2013, indtil afslutningen af procedurerne for dens indgåelse.
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 22. oktober 2013.

            På Rådets vegne

         L. LINKEVIČIUS

            Formand


title: Rådets afgørelse (FUSP) 2017/1562 af 14. september 2017 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea

text:
               15.9.2017

               DA

               Den Europæiske Unions Tidende

               L 237/86

         RÅDETS AFGØRELSE (FUSP) 2017/1562
   af 14. september 2017
   om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (1),
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 27. maj 2016 afgørelse (FUSP) 2016/849 om restriktive foranstaltninger over for Den Demokratiske Folkerepublik Korea (»DPRK«).

               (2)

               Den 5. august 2017 vedtog De Forenede Nationers Sikkerhedsråd (»Sikkerhedsrådet«) resolution 2371 (2017) (»UNSCR 2371 (2017)«), hvori det udtrykte den dybeste bekymring over de ballistiske missiltest, som DPRK gennemførte den 3. og den 28. juli 2017, og bemærkede, at alle sådanne aktiviteter bidrager til DPRK's udvikling af fremføringsmidler til kernevåben og øger spændingerne i og uden for regionen.

               (3)

               UNSCR 2371 (2017) udvider forbuddet mod import af visse varer fra DPRK, restriktionerne for finansielle transaktioner og restriktionerne for nordkoreanske skibe.

               (4)

               UNSCR 2371 (2017) begrænser også antallet af arbejdstilladelser, der kan udstedes til nordkoreanske statsborgere.

               (5)

               Der er behov for yderligere handling fra Unionens side for at gennemføre visse foranstaltninger i nævnte afgørelse.

               (6)

               Afgørelse (FUSP) 2016/849 bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse (FUSP) 2016/849 foretages følgende ændringer:

               1)

               Artikel 7 affattes således:
               »Artikel 7
               1.   Indkøb fra DPRK af kul, jern og jernmalm foretaget af medlemsstaternes statsborgere eller ved anvendelse af skibe eller luftfartøjer, der fører en medlemsstats flag, er forbudt, uanset om produktet har oprindelse i DPRK eller ej.
               2.   Unionen træffer de nødvendige foranstaltninger til at fastlægge, hvilke produkter der skal være omfattet af stk. 1.
               3.   Stk. 1 finder ikke anvendelse på kul, som den indkøbende medlemsstat på grundlag af troværdige oplysninger har bekræftet har oprindelse uden for DPRK og udelukkende er blevet transporteret gennem DPRK med henblik på eksport fra havnen i Rajin (Rason), forudsat at den pågældende medlemsstat på forhånd underretter sanktionskomitéen, og at sådanne transaktioner ikke er forbundet med at generere indtægter til DPRK's nukleare eller ballistiske missilprogrammer eller andre aktiviteter, der er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016) eller 2356 (2017) eller ifølge denne afgørelse.
               4.   Indkøb fra DPRK af bly og blymalm foretaget af medlemsstaternes statsborgere eller ved anvendelse af skibe eller luftfartøjer, der fører en medlemsstats flag, uanset om produktet har oprindelse i DPRK eller ej.
               5.   Unionen træffer de nødvendige foranstaltninger til at fastlægge, hvilke produkter der skal være omfattet af stk. 4.«

               2)

               Følgende artikel indsættes:
               »Artikel 9a
               1.   Indkøb fra DPRK af fisk og skaldyr foretaget af medlemsstaternes statsborgere eller ved anvendelse af skibe eller luftfartøjer, der fører en medlemsstats flag, er forbudt, uanset om produktet har oprindelse i DPRK eller ej.
               2.   Unionen træffer de nødvendige foranstaltninger til at fastlægge, hvilke produkter der skal være omfattet af stk. 1, hvilket skal omfatte fisk, krebsdyr, bløddyr og andre hvirvelløse vanddyr i alle former.«

               3)

               Artikel 11, stk. 2, litra c), affattes således:

                           »c)

                           at åbne nye joint ventures eller andelsvirksomheder sammen med nordkoreanske enheder eller enkeltpersoner eller at udvide eksisterende joint ventures gennem yderligere investeringer, uanset om der handles for eller på vegne af DPRK's regering, medmindre sådanne joint ventures eller andelsvirksomheder på forhånd er blevet godkendt af sanktionskomitéen i det enkelte tilfælde«.

               4)

               Artikel 13, nr. 1), affattes således:

                           »1)

                           Der må ikke foretages pengeoverførsler eller -clearinger til eller fra DPRK, bortset fra transaktioner, der er omfattet af nr. 3), og som der er givet tilladelse til i overensstemmelse med nr. 4).«

               5)

               Følgende artikel indsættes:
               »Artikel 13a
               I forbindelse med gennemførelsen af artikel 13, 14 og 24a anser medlemsstaterne selskaber, der leverer finansielle tjenesteydelser, som svarer til dem, der leveres af banker, som finansielle institutioner.«

               6)

               Artikel 16, stk. 6, affattes således:
               »6.   Medlemsstaterne træffer de nødvendige foranstaltninger til at beslaglægge og bortskaffe, såsom ved destruktion, uanvendelig- eller ubrugeliggørelse, oplagring eller overførsel til en anden stat end oprindelses- eller bestemmelsesstaten til bortskaffelse, produkter, hvis levering, salg, overførsel eller eksport er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016) eller 2371 (2017), og som er identificeret ved inspektioner på en måde, som er forenelig med deres forpligtelser i henhold til den relevante folkeret.«

               7)

               I artikel 18a indsættes følgende stykker:
               »6.   Medlemsstaterne forbyder et skib, der er udpeget af sanktionskomitéen, indsejling i deres havne, hvis sanktionskomitéen har truffet nærmere bestemmelse herom i udpegelsen, undtagen i tilfælde af en nødsituation eller i tilfælde af tilbagevenden til skibets oprindelseshavn, eller hvis sanktionskomitéen på forhånd fastslår, at sådan indsejling er nødvendig til humanitære formål eller eventuelle andre formål, der er i overensstemmelse med målene i UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) eller 2371 (2017).
               7.   Bilag VI indeholder en liste over de i stk. 6 omhandlede skibe, der er udpeget af sanktionskomitéen i overensstemmelse med punkt 6 i UNSCR 2371 (2017).«

               8)

               Artikel 22, stk. 1, affattes således:
               »1.   Det er forbudt at registrere skibe i DPRK, at indhente tilladelse for et skib til at sejle under nordkoreansk flag, at eje, lease eller drive skibe eller levere skibsklassificering eller -certificering eller tilhørende tjenester eller at forsikre skibe, der sejler under nordkoreansk flag, herunder befragtning af sådanne skibe.«

               9)

               Følgende artikel indsættes:
               »Artikel 26a
               1.   Medlemsstaterne må ikke på noget tidspunkt efter den 5. august 2017 overskride det samlede antal arbejdstilladelser til nordkoreanske statsborgere, der er givet i deres jurisdiktion og gyldige pr. 5. august 2017.
               2.   Stk. 1 finder ikke anvendelse, hvis sanktionskomitéen i det enkelte tilfælde på forhånd godkender, at ansættelse af yderligere nordkoreanske statsborgere ud over det antal arbejdstilladelser, der i den pågældende medlemsstats jurisdiktion er givet pr. 5. august 2017, er nødvendig til levering af humanitær bistand, atomafrustning eller eventuelle andre formål, der er forenelige med målene i UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) eller 2371 (2017).«

               10)

               Artikel 33, stk. 1, affattes således:
               »1.   Rådet gennemfører ændringer til bilag I, IV og VI på grundlag af Sikkerhedsrådets eller sanktionskomitéens konstateringer.«

               11)

               Titlen på bilag IV affattes således:
               »Liste over skibe omhandlet i artikel 18a, stk. 5«.

               12)

               Følgende bilag tilføjes:»
                  BILAG VI
                  Liste over skibe omhandlet i artikel 18a, stk. 7
               «.
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 14. september 2017.

            På Rådets vegne

         A. ANVELT

            Formand

      (1)  EUT L 141 af 28.5.2016, s. 79.


Avis juridique important

|

32000D0745

2000/745/EF: Kommissionens afgørelse af 29. november 2000 om godtagelse af tilsagn afgivet i forbindelse med antidumping- og antisubsidieproceduren vedrørende importen af polyethylenterephthalat (PET) med oprindelse i Indien, Indonesien, Malaysia, Republikken Korea, Taiwan og Thailand (meddelt under nummer K(2000) 3603)

EF-Tidende nr. L 301 af 30/11/2000 s. 0088 - 0089

Kommissionens afgørelseaf 29. november 2000om godtagelse af tilsagn afgivet i forbindelse med antidumping- og antisubsidieproceduren vedrørende importen af polyethylenterephthalat (PET) med oprindelse i Indien, Indonesien, Malaysia, Republikken Korea, Taiwan og Thailand(meddelt under nummer K(2000) 3603)(2000/745/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 2238/2000(2) (i det følgende benævnt "antidumpinggrundforordningen"), særlig artikel 8 og 9,under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret import fra lande, der ikke er medlemmer af Det Europæiske Fællesskab(3) (i det følgende benævnt "antisubsidiegrundforordningen"), særlig artikel 13 og 15,efter høring af det rådgivende udvalg, ogud fra følgende betragtninger:A. PROCEDURE(1) Kommissionen indførte ved forordning (EF) nr. 1742/2000(4) en midlertidig antidumpingtold på importen til Fællesskabet af visse typer polyethylenterephthalat (PET) med oprindelse i Indien, Indonesien, Malaysia, Republikken Korea, Taiwan og Thailand.(2) Kommissionen indførte ved forordning (EF) nr. 1741/2000(5) en midlertidig udligningstold på importen til Fællesskabet af polyethylenterephthalat (PET) med oprindelse i Indien, Malaysia, Taiwan og Thailand.(3) Efter at have vedtaget midlertidige antidumping- og udligningsforanstaltninger fortsatte Kommissionen undersøgelsen af spørgsmålet om dumping, subsidiering, skade og Fællesskabets interesser. De endelige resultater og konklusioner af undersøgelsen er angivet i Rådets forordning (EF) nr. 2604/2000(6) om indførelse af en endelig antidumpingtold på importen af polyethylenterephthalat (PET) med oprindelse i Indien, Indonesien, Malaysia, Republikken Korea, Taiwan og Thailand og i Rådets forordning (EF) nr. 2603/2000(7) om indførelse af en endelig udligningstold på importen af polyethylenterephthalat (PET) med oprindelse i Indien, Malaysia og Thailand.(4) Undersøgelserne bekræftede de foreløbige resultater angående skadelig dumping i forbindelse med importen af varer med oprindelse i Indien, Indonesien, Malaysia, Republikken Korea, Taiwan og Thailand og skadelig subsidiering i forbindelse med importen af varer med oprindelse i Indien, Malaysia og Thailand.B. TILSAGN(5) Efter vedtagelsen af midlertidige antidumping- og udligningsforanstaltninger afgav to eksporterende producenter i Indien, som deltog i begge undersøgelser, tilsagn (som omhandlet i artikel 8, stk. 1, i antidumpinggrundforordningen og artikel 13, stk. 1, i antisubsidiegrundforordningen). Desuden afgav to af de eksporterende producenter i Indonesien tilsagn vedrørende antidumpingundersøgelsen. Ifølge disse tilsagn tilbød de pågældende eksporterende producenter at sælge varerne til deres uafhængige kunder til ikke under visse mindstepriser.(6) Kommissionen finder, at de tilsagn, der er afgivet af de indiske selskaber Pearl Engineering Polymers Limited og Reliance Industries Limited, kan godtages, da de ophæver de skadelige virkninger af dumping og subsidiering. Kommissionen finder også, at det tilsagn, der er afgivet af det indonesiske selskab P.T. Polypet Karyapersada, kan godtages, da det ophæver de skadelige virkninger af dumping. Selskaberne har endvidere forpligtet sig til at forelægge regelmæssige og detaljerede rapporter for Kommissionen, hvilket vil give den mulighed for at føre et effektivt tilsyn. De pågældende selskabers samarbejdsvilje i forbindelse med undersøgelsen, deres strukturer og salgsorganisationer og de særlige kendetegn ved den pågældende vare er desuden af en sådan art, at Kommissionen mener, at risikoen for omgåelse af tilsagnene er begrænset.(7) Et andet indonesisk selskab afgav også et tilsagn. Selskabet indgav imidlertid urigtige og misvisende oplysninger om visse aspekter af antidumpingundersøgelsen, som berørte nøjagtigheden og pålideligheden af dets samarbejde (jf. betragtning 13 i forordning (EF) nr. 2604/2000). Kommissionen fandt det derfor ikke på tilfredsstillende måde godtgjort, at det er muligt at føre effektivt tilsyn med et tilsagn fra selskabet, og tilsagnet blev afvist.(8) For at sikre effektiv overholdelse af og tilsyn med tilsagnene, når der forelægges en anmodning om angivelse til fri omsætning i henhold til sådanne tilsagn, bør toldfritagelsen være betinget af, at der for den pågældende medlemsstats toldmyndigheder forelægges en gyldig "tilsagnsfaktura". En sådan "tilsagnsfaktura" udstedes af de eksporterende producenter, fra hvilke tilsagnene er godtaget, og skal indeholde de oplysninger der fremgår af bilaget til forordning (EF) nr. 2604/2000 og forordning (EF) nr. 2603/2000. Forelægges en sådan faktura ikke, eller svarer den ikke til den vare, der frembydes for toldmyndighederne, skal der betales told med den relevante sats for at sikre effektiv anvendelse af tilsagnene.(9) Hvis tilsagnene misligholdes eller trækkes tilbage, eller hvis der er grund til at antage, at tilsagnene er blevet misligholdt, kan der indføres en midlertidig eller endelig told i henhold til artikel 8, stk. 9 og 10, i antidumpinggrundforordningen og i påkommende tilfælde i henhold til artikel 13, stk. 9 og 10, i antisubsidieforordningen -TRUFFET FØLGENDE AFGØRELSE:Artikel 1De tilsagn, der er afgivet af nedennævnte eksporterende producenter i forbindelse med antidumpingproceduren vedrørende importen af visse typer polyethylenterephthalat (PET) med oprindelse i Indien, Indonesien, Malaysia, Republikken Korea, Taiwan og Thailand og i forbindelse med antisubsidieproceduren vedrørende importen af polyethylenterephthalat (PET) med oprindelse i Indien, Indonesien, Malaysia, Republikken Korea, Taiwan og Thailand, godtages.>TABELPOSITION>Artikel 2Denne afgørelse træder i kraft dagen efter offentliggørelsen i De Europæiske Fællesskabers Tidende.Denne afgørelse er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 29. november 2000.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1.(2) EFT L 257 af 11.10.2000, s. 2.(3) EFT L 288 af 21.10.1997, s. 1.(4) EFT L 199 af 5.8.2000, s. 48.(5) EFT L 199 af 5.8.2000, s. 6.(6) Se side 21 i denne Tidende.(7) Se side 1 i denne Tidende.


title: 2010/282/: Rådets afgørelse af 19. januar 2010 om et uforholdsmæssigt stort underskud i Østrig

text:
               21.5.2010

               DA

               Den Europæiske Unions Tidende

               L 125/32

         RÅDETS AFGØRELSE
   af 19. januar 2010
   om et uforholdsmæssigt stort underskud i Østrig
   (2010/282/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 126, stk. 6, sammenholdt med artikel 126, stk. 13, og artikel 136,
   under henvisning til forslag fra Kommissionen,
   under henvisning til Østrigs bemærkninger og
   ud fra følgende betragtninger:

               (1)

               I henhold til artikel 126, stk. 1, i traktaten om Den Europæiske Unions funktionsmåde skal medlemsstaterne undgå uforholdsmæssigt store offentlige underskud.

               (2)

               Stabilitets- og vækstpagten er baseret på målsætningen om sunde offentlige finanser som et middel til at styrke forudsætningerne for prisstabilitet og en stærk og vedvarende vækst, som fører til øget beskæftigelse.

               (3)

               I henhold til proceduren i forbindelse med uforholdsmæssigt store underskud efter artikel 126 i traktaten om Den Europæiske Unions funktionsmåde, der er uddybet i Rådets forordning (EF) nr. 1467/97 af 7. juli 1997 om fremskyndelse og afklaring af gennemførelsen af proceduren i forbindelse med uforholdsmæssigt store underskud (1) (der indgår i stabilitets- og vækstpagten), skal der træffes en afgørelse om, at der foreligger et uforholdsmæssigt stort underskud. Forordning (EF) nr. 1467/97 fastsætter også bestemmelser, der gennemfører artikel 104 i traktaten om oprettelse af Det Europæiske Fællesskab, der er blevet til artikel 126 i traktaten om Den Europæiske Unions funktionsmåde. Protokollen om proceduren i forbindelse med uforholdsmæssigt store underskud, der er knyttet som bilag til traktaten om Den Europæiske Unions funktionsmåde, indeholder yderligere bestemmelser om gennemførelsen af proceduren i forbindelse med uforholdsmæssigt store underskud. Rådets forordning (EF) nr. 479/2009 (2) indeholder detaljerede regler og definitioner med henblik på anvendelsen af bestemmelserne i denne protokol.

               (4)

               I 2005 blev stabilitets- og vækstpagten ændret for at gøre den mere virkningsfuld og styrke dens økonomiske fundament samt sikre de offentlige finansers holdbarhed på lang sigt. Ændringen tjente især til at sikre, at der blev taget hensyn til hele den økonomiske og budgetmæssige situation i alle faser af proceduren i forbindelse med uforholdsmæssigt store underskud. På den måde bliver stabilitets- og vækstpagten en ramme, der kan benyttes som støtte for politiske initiativer med henblik på en hurtig tilbagevenden til sunde budgetstillinger, hvor der er taget hensyn til den økonomiske situation.

               (5)

               Ifølge artikel 104, stk. 5, i traktaten om oprettelse af Det Europæiske Fællesskab, som er blevet til artikel 126, stk. 5, i traktaten om Den Europæiske Unions funktionsmåde, skulle Kommissionen afgive en udtalelse til Rådet, hvis den fandt, at der var eller kunne opstå et uforholdsmæssigt stort underskud i en medlemsstat. Med henvisning til sin egen rapport udarbejdet i henhold til artikel 104, stk. 3, i traktaten om oprettelse af Det Europæiske Fællesskab, som er blevet til artikel 126, stk. 3, i traktaten om Den Europæiske Unions funktionsmåde, og Det Økonomiske og Finansielle Udvalgs udtalelse i henhold til artikel 104, stk. 4, i traktaten om oprettelse af Det Europæiske Fællesskab, som er blevet til artikel 126, stk. 4, i traktaten om Den Europæiske Unions funktionsmåde, konkluderede Kommissionen, at der forelå et uforholdsmæssigt stort underskud i Østrig. Kommissionen afgav derfor en sådan udtalelse til Rådet vedrørende Østrig den 11. november 2009 (3).

               (6)

               Artikel 126, stk. 6, i traktaten om Den Europæiske Unions funktionsmåde fastsætter, at Rådet skal tage hensyn til de bemærkninger, som den pågældende medlemsstat måtte ønske at fremsætte, inden det efter en generel vurdering fastslår, om der foreligger et uforholdsmæssigt stort underskud. For Østrig fører den generelle vurdering til de konklusioner, der er indeholdt i denne afgørelse.

               (7)

               Ifølge de oplysninger, som de østrigske myndigheder indsendte i oktober 2009, forventes det offentlige underskud i Østrig at nå op på 3,9 % af BNP i 2009 og således fortsat at ligge over og ikke tæt på referenceværdien på 3 % af BNP. Med udgangspunkt i Kommissionens prognose fra efteråret 2009 kan den forventede overskridelse af referenceværdien betegnes som exceptionel i traktatens og stabilitets- og vækstpagtens forstand. Navnlig er den resultatet af et alvorligt økonomisk tilbageslag i traktatens og stabilitets- og vækstpagtens forstand. Ifølge Kommissionens prognose fra efteråret 2009 forventes Østrigs reale BNP at falde med hele 3,7 % i 2009. Recessionen afspejler den kraftige nedgang i private investeringer og udenrigshandel i den eksportorienterede fremstillingssektor som følge af den finansielle krise og den globale afmatning, navnlig de væsentligt ringere udsigter til vækst hos de vigtigste handelspartnere (euroområdet samt Central- og Østeuropa). Desuden kan den forventede overskridelse af referenceværdien ikke betegnes som midlertidig. Ifølge Kommissionens prognose fra efteråret 2009, hvor der er taget hensyn til de skattemæssige foranstaltninger, der er indført i årets løb, vil underskuddet vokse til 5,5 % af BNP i 2010 og 5,3 % i 2011 under antagelse af uændret politik. Underskudskriteriet i traktaten er ikke overholdt.

               (8)

               Ifølge de oplysninger, som de østrigske myndigheder indsendte i oktober 2009, har den offentlige bruttogæld siden 2008 ligget over referenceværdien på 60 % af BNP, og den forventes at komme til at andrage 68,2 % af BNP i 2009. I henhold til Kommissionens prognose fra efteråret 2009 forventes det, at gældskvoten vil vokse yderligere til 73,9 % i 2010 og 77 % af BNP i 2011. Gældskvoten kan ikke anses for at mindskes tilstrækkeligt og nærme sig referenceværdien med en tilfredsstillende hastighed i traktatens og stabilitets- og vækstpagtens forstand. Traktatens gældskriterium er ikke opfyldt.

               (9)

               I henhold til artikel 2, stk. 4, i forordning (EF) nr. 1467/97 kan der kun tages hensyn til »relevante forhold« i de faser, der fører frem til Rådets afgørelse om et uforholdsmæssigt stort underskud i henhold til artikel 126, stk. 6, i traktaten om Den Europæiske Unions funktionsmåde, hvis den dobbelte betingelse, nemlig at underskuddet fortsat ligger tæt på referenceværdien og overskridelsen af referenceværdien er midlertidig, er fuldstændig opfyldt. I Østrigs tilfælde er denne dobbelte betingelse ikke opfyldt. Derfor er der ikke taget hensyn til relevante forhold i de faser, der har ført til nærværende afgørelse —

         VEDTAGET DENNE AFGØRELSE:
   Artikel 1
   Det fastslås efter en generel vurdering, at der foreligger et uforholdsmæssigt stort underskud i Østrig.
   Artikel 2
   Denne afgørelse er rettet til Republikken Østrig.

      Udfærdiget i Bruxelles, den 19. januar 2010.

            På Rådets vegne

         E. SALGADO

            Formand

      (1)  EFT L 209 af 2.8.1997, s. 6.

      (2)  EUT L 145 af 10.6.2009, s. 1.

      (3)  Alle dokumenter vedrørende proceduren i forbindelse med det uforholdsmæssigt store underskud i Østrig findes på følgende websted: http://ec.europa.eu/economy_finance/netstartsearch/pdfsearch/pdf.cfm?mode = _m2


title: 2006/281/EF,Euratom: Afgørelse truffet af repræsentanterne for medlemsstaternes regeringer den  6. april 2006  om udnævnelse af dommere og generaladvokater ved De Europæiske Fællesskabers Domstol

text:
               13.4.2006

               DA

               Den Europæiske Unions Tidende

               L 104/39

      AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER

   den 6. april 2006
   om udnævnelse af dommere og generaladvokater ved De Europæiske Fællesskabers Domstol
   (2006/281/EF, Euratom)
   REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR —
   under henvisning til traktaten om oprettelse af Det Europæiske Fællesskab, særlig artikel 223,
   under henvisning til traktaten om oprettelse af Det Europæiske Atomenergifællesskab, særlig artikel 139, og
   ud fra følgende betragtninger:

               (1)

               Embedsperioderne for Peter JANN, Christiaan TIMMERMANS, Konrad SCHIEMANN, Jiří MALENOVSKÝ, Jean-Pierre PUISSOCHET, Ninon COLNERIC, Stig VON BAHR, Antonio TIZZANO, José Narciso DA CUNHA RODRIGUES, Pranas KŪRIS, George ARESTIS, Anthony BORG BARTHET, Egils LEVITS, dommere, samt for Christine STIX-HACKL, Philippe LÉGER, Leendert GEELHOED og Paolo MENGOZZI, generaladvokater ved De Europæiske Fællesskabers Domstol, udløber den 6. oktober 2006.

               (2)

               Der bør foretages en delvis nybesættelse af De Europæiske Fællesskabers Domstol for perioden 7. oktober 2006 til 6. oktober 2012. Da der ikke er fremsat forslag, vil udnævnelsen af en af dommerne dog først kunne ske på et senere tidspunkt —

         TRUFFET FØLGENDE AFGØRELSE:
   Artikel 1
   1.   Til dommere ved De Europæiske Fællesskabers Domstol fra den 7. oktober 2006 til den 6. oktober 2012 udnævnes herved:

               George ARESTIS

               Jean-Claude BONICHOT

               Anthony BORG BARTHET

               José Narciso DA CUNHA RODRIGUES

               Peter JANN

               Pranas KŪRIS

               Egils LEVITS

               Pernilla LINDH

               Jiří MALENOVSKÝ

               Christiaan TIMMERMANS

               Antonio TIZZANO

               Konrad SCHIEMANN

         2.   Til generaladvokater ved De Europæiske Fællesskabers Domstol fra den 7. oktober 2006 til den 6. oktober 2012 udnævnes herved:

               Yves BOT

               Ján MAZÁK

               Paolo MENGOZZI

               Verica TRSTENJAK

         Artikel 2
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 6. april 2006.

         G. WOSCHNAGG

            Formand


title: Rådets afgørelse (EU) 2015/1289 af 13. juli 2015 om en bod, der pålægges Spanien, for manipulation af underskudsdata i den selvstyrende region Valencia

text:
               28.7.2015

               DA

               Den Europæiske Unions Tidende

               L 198/19

         RÅDETS AFGØRELSE (EU) 2015/1289
   af 13. juli 2015
   om en bod, der pålægges Spanien, for manipulation af underskudsdata i den selvstyrende region Valencia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1173/2011 af 16. november 2011 om en effektiv håndhævelse af budgetovervågningen i euroområdet (1), særlig artikel 8, stk. 1,
   under henvisning til Kommissionens delegerede afgørelse 2012/678/EU af 29. juni 2012 om undersøgelser og bod i forbindelse med manipulation af statistikker som omhandlet i forordning (EU) nr. 1173/2011 (2),
   under henvisning til Kommissionens rapport om undersøgelsen vedrørende manipulation af statistikker i Spanien som omhandlet i forordning (EU) nr. 1173/2011, der blev vedtaget den 7. maj 2015,
   under henvisning til henstilling fra Europa-Kommissionen, og
   ud fra følgende betragtninger:

               (1)

               I henhold til artikel 126, stk. 1, i traktaten om Den Europæiske Unions funktionsmåde (TEUF) skal medlemsstaterne undgå uforholdsmæssigt store offentlige underskud. Dataene vedrørende offentligt underskud og offentlig gæld, som er relevante for anvendelsen af artikel 121 og 126 i TEUF eller for anvendelsen af protokol nr. 12 om proceduren i forbindelse med uforholdsmæssigt store underskud, der er knyttet som bilag til traktaterne, er særdeles vigtige input for samordningen af de økonomiske politikker i Unionen.

               (2)

               For at styrke håndhævelsen af budgetovervågningen i euroområdet og forhindre en forsætligt eller som følge af grov uagtsomhed misvisende fremstilling af data vedrørende offentligt underskud og offentlig gæld kan Rådet efter henstilling fra Kommissionen vedtage at pålægge den pågældende medlemsstat en bod.

               (3)

               Den 11. juli 2014 indledte Kommissionen en undersøgelse vedrørende manipulation af statistikker i Spanien som omhandlet i forordning (EU) nr. 1173/2011. De foreløbige resultater af undersøgelsen blev sendt til Spanien med henblik på bemærkninger den 19. februar 2015, jf. delegeret afgørelse 2012/678/EU. Spanien fremlagde rettidigt sine skriftlige bemærkninger til de foreløbige undersøgelsesresultater.

               (4)

               Den 7. maj 2015 vedtog Kommissionen en rapport om undersøgelsen vedrørende manipulation af statistikker i Spanien som omhandlet i forordning (EU) nr. 1173/2011 under hensyntagen til Spaniens bemærkninger.

               (5)

               Kommissionen har i sin rapport konkluderet, at en enhed inden for sektoren offentlig forvaltning og service i Spanien, nemlig den selvstyrende region Valencias revisionskontor, har udvist grov uagtsomhed i forbindelse med manglende registrering af sundhedsudgifter og manglende overholdelse af optjeningsprincippet i nationalregnskaberne, hvilket førte til ukorrekt indberetning af data for Spaniens offentlige underskud til Kommissionen (Eurostat) i marts 2012. Resultaterne af Kommissionens undersøgelse berettiger til at konkludere, at der som følge af grov uagtsomhed skete en misvisende fremstilling af underskudsdata, da Spanien indberettede de ukorrekte tal til Eurostat i marts 2012. Disse forhold berettiger, at der pålægges en bod.

               (6)

               Boden bør ikke overstige et beløb svarende til 0,2 % af Spaniens bruttonationalprodukt i 2014.

               (7)

               Referencebeløbet for den bod, der skal pålægges, bør udgøre 5 % af den største virkning af den misvisende fremstilling af Spaniens offentlige underskud for de relevante år, som er omfattet af indberetningen som led i proceduren i forbindelse med uforholdsmæssigt store underskud. Spaniens EDP-indberetning for april 2012 var blevet ændret med et beløb på 1,893 mia. EUR. Referencebeløbet bør derfor fastsættes til 94,65 mio. EUR.

               (8)

               Under hensyn til kriterierne i artikel 14, stk. 3, litra a), i delegeret afgørelse 2012/678/EU har Kommissionen i sin rapport konkluderet, at den misvisende fremstilling af data ikke havde nogen betydelig virkning for styrkelsen af den økonomiske styring i Unionen, hvilket skyldes den begrænsede virkning for Spaniens underskud som helhed. Herudover konkluderes det, at de korrekte tal blev indberettet kort efter offentliggørelsen af de ukorrekte underskudsdata for Spanien i april 2012, således at underskudsdataene for Spanien kunne korrigeres allerede i 2012. Disse forhold berettiger, at boden reduceres.

               (9)

               Under hensyn til kriterierne i artikel 14, stk. 3, litra b), i delegeret afgørelse 2012/678/EU har Kommissionen i sin rapport konkluderet, at den misvisende fremstilling var resultatet af grov uagtsomhed. Der bør ikke foretages nogen justering af boden i den henseende.

               (10)

               Under hensyn til kriterierne i artikel 14, stk. 3, litra c), i delegeret afgørelse 2012/678/EU har Kommissionens i sin rapport konkluderet, at den misvisende fremstilling af data hovedsagelig skyldtes en enkelt enhed, der handlede på egen hånd, inden for sektoren offentlig forvaltning og service i Spanien. Disse forhold berettiger, at boden reduceres.

               (11)

               Under hensyn til kriterierne i artikel 14, stk. 3, litra d), i delegeret afgørelse 2012/678/EU har Kommissionen i sin rapport konkluderet, at de af medlemsstatens relevante handlinger, som kan lægges til grund for en bod, fandt sted i perioden fra den 13. december 2011, da forordning (EU) nr. 1173/2011 trådte i kraft, frem til indledningen af undersøgelsen den 11. juli 2014. Den har også konkluderet, at de ukorrekt indberettede underskudsdata blev korrigeret i forbindelse med revisionen i EDP-indberetningen for oktober 2012. Der bør ikke foretages nogen justering af boden på grund af varigheden af den misvisende fremstilling.

               (12)

               Under hensyn til kriterierne i artikel 14, stk. 3, litra e), i delegeret afgørelse 2012/678/EU har Kommissionen i sin rapport konkluderet, at de spanske statistikmyndigheder og samtlige berørte enheder udviste en høj grad af samarbejdsvilje i forbindelse med undersøgelsen. Disse forhold berettiger, at boden reduceres.

               (13)

               I betragtning af disse omstændigheder bør den bod, der skal pålægges Spanien, fastsættes til 18,93 mio. EUR —

         VEDTAGET DENNE AFGØRELSE:
   Artikel 1
   Spanien pålægges en bod på 18,93 mio. EUR for misvisende fremstilling af data for det offentlige underskud som følge af grov uagtsomhed, jf. Europa-Kommissionens rapport om undersøgelsen vedrørende manipulation af statistikker i Spanien som omhandlet i forordning (EU) nr. 1173/2011.
   Artikel 2
   Denne afgørelse er rettet til Kongeriget Spanien.

      Udfærdiget i Bruxelles, den 13. juli 2015.

            På Rådets vegne

         F. ETGEN

            Formand

      (1)  EUT L 306 af 23.11.2011, s. 1.

      (2)  EUT L 306 af 6.11.2012, s. 21.


title: Afgørelse (EU, Euratom) 2017/620 vedtaget af repræsentanterne for medlemsstaternes regeringer den 29. marts 2017 om udnævnelse af en dommer ved Retten

text:
               1.4.2017

               DA

               Den Europæiske Unions Tidende

               L 89/9

         AFGØRELSE (EU, Euratom) 2017/620 VEDTAGET AF REPRÆSENTANTERNE FOR MEDLEMSSTATERNES REGERINGER
   den 29. marts 2017
   om udnævnelse af en dommer ved Retten
   REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
   under henvisning til traktaten om Den Europæiske Union, særlig artikel 19,
   under henvisning til traktaten om Den Europæiske Unions funktionsmåde, særlig artikel 254 og 255,
   under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1, og
   ud fra følgende betragtninger:

               (1)

               I henhold til artikel 48 i protokol nr. 3 vedrørende statutten for Den Europæiske Unions Domstol, som ændret ved Europa-Parlamentets og Rådets forordning (EU, Euratom) 2015/2422 (1) består Retten af 47 dommere pr. 1. september 2016. I nævnte forordnings artikel 2, litra b), fastsættes varigheden af embedsperioden for de yderligere syv dommere, således at afslutningen af denne embedsperiode svarer til de delvise nybesættelser af Rettens dommerembeder, som finder sted den 1. september 2019 og den 1. september 2022.

               (2)

               I denne forbindelse er Colm MAC EOCHAIDH blevet indstillet til det yderligere embede som dommer ved Retten.

               (3)

               Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om Colm MAC EOCHAIDHs kvalifikationer til at udøve embedet som dommer ved Retten.

               (4)

               Colm MAC EOCHAIDH bør udnævnes for perioden fra datoen for denne afgørelses ikrafttræden til den 31. august 2019 —

         VEDTAGET DENNE AFGØRELSE:
   Artikel 1
   Colm MAC EOCHAIDH udnævnes til dommer ved Retten for perioden fra datoen for denne afgørelses ikrafttræden til den 31. august 2019.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 29. marts 2017.

         M. BONNICI

            Formand

      (1)  Europa-Parlamentets og Rådets forordning (EU, Euratom) 2015/2422 af 16. december 2015 om ændring af protokol nr. 3 vedrørende statutten for Den Europæiske Unions Domstol (EUT L 341 af 24.12.2015, s. 14).